O mașină de concurs de off road a fost luată de viitură în zona Slănic Moldova. Pilotul, fost campion național, a murit.
O mașină de concurs de off road a fost luată de viitură în zona Slănic Moldova, sâmbătă. Pilotul a fost găsit decedat. Potrivit ISU Bacău, problemele sunt între localitățile Brețcu (jud. Covasna) și Poiana Sărată (jud. Bacău).
: Federaţia Română de Automobilism Sportiv anunţă, sâmbătă seară, că pilotul decedat în accidentul de la Slănic Moldova este fostul campion national Adrian Cernea. Forul a deschis propria anchetă pentru a se stabili cauzele producerii tradegiei."Cu durere în suflet anunţăm faptul că pilotul de off road, fost campion naţional, Adrian Cernea a decedat astăzi, în timpul unei etape naţionale de off road, care are loc la Slănic Moldova. Echipajul format din Adrian Cernea şi copilotul Alex Tache urma să traverseze o vale, loc prin care mai multe echipaje deja trecuseră fără probleme, moment în care au fost surprinşi de o viitură. Maşina de concurs a fost luată de ape. Alex Tache a fost salvat în ultima clipă, însă Adrian Cernea a rămas blocat în maşina luată de ape, conform membrilor Comisiei Naţionale de Off Road, prezenţi la Slănic Moldova", a transmis Federaţia Română de Automobilism Sportiv.O mașină de concurs de off road a fost luată de viitură în zona Slănic Moldova, sâmbătă, iar pilotul a fost găsit decedat. Intervin mai multe echipaje de salvare din Bacău și Covasna pentru a salva participanții la concursul care nu a fost oprit de organizatori, în ciuda avertizărilor meteorologicPotrivit ISU Bacău, problemele sunt între localitățile Brețcu (jud. Covasna) și Poiana Sărată (jud. Bacău)."Se pare că un autoturism participant la competiția de off road s-a răsturnat în râul Oituz. În zona din care s-au făcut apelul pe 112 a ajuns echipajul SMURD Covasna, însă nu poate înainta din cauza drumului forestier greu accesibil", au anunțat reprezentanții ISU Bacău.Mai multe echipaje din cadrul ISU Bacău sunt pe drum spre locul incidentului și au fost chemați în sprijin și pompieri din cadrul ISU Covasna.Reprezentanții Prefecturii Bacău au spus că a fost recuperat în viață copilotul, însă pilotul a fost găsit decedat.Hidrologii au emis o avertizare Cod portocaliu de inundaţii pe râuri din Bacău.